Document ID: /roh_data/filtered/fineweb-2-filterrobots_roh.jsonl.gz/20204

La bieraria Heineken ha fatg marcantamain dapli gudogn e svieuta l’emprim mez onn. Il gudogn è s’augmentà per 11% sin 977 milliuns euros cumpareglià cun la medema perioda da l’onn passà. La svieuta è creschida per 2% sin 10,1 milliardas euros.
Tar il concern ollandais tutgan tranter auter er las marcas Calanda, Eichhof e Haldengut. Heineken ch’è il numer 3 da la branscha actualmain sut squitsch perquai che las duas pli grondas bierarias Anheuser-Busch InBev e SABMiller fusiuneschan. Il nov concern vegn en l’avegnir a producir mintga terza biera.